Tudom, megint megszólalt a legvékonyabb hang a világ legkisebb hegedűjén, de az egész rendszer milyensége mindig az ilyen egészen apró sunyiságokban nyilvánul meg a legjobban.

Itt van egy hír/kép a Magyar Idők mai cikkében, amiben ismeretlen tettes ellen indított nyomozások meghosszabbításáról számolnak be. A cikket Spéder Zoltánnal, a FHB volt vezetőjével, az Index korábbi tulajdonosával illusztrálják. (Spéder ellen a magyar sajtóban és a modern magyar politikában addig példátlannak számító karaktergyilkossági hadjárat indult 2015-ben).

Ez meg itt lenn a kép eredetije, amiből a szerkesztők dolgoztak. Biztos lehet ennek tízféle magyarázata, én legalább ennyit tudnék kitalálni, ha meg kéne magyaráznom, miért kellett levágni Lázár Jánost a képről. De a nap végén tényleg az történt, hogy levágták a fontos embert a képről a kellemetlen hírben.

Mentségükre szóljon, nem lehetett könnyű dolguk. Spéderről nagyon kevés képet őriz az MTI, azt meg talán mégsem tehették meg, hogy azt rakják be, amin Orbán Viktorral és Csányi Sándorral beszélget a parlamenti folyosón.

Biztos hülye párhuzam, de akárkinek mutattam ezt ma körülöttem, mindenkinek csak az ismert képpár ugrott be:

Akárhogyis, jó szórakozást a mai magyar időkhöz!